hu hu hu hu hu hu hu hu hu hu hu hu hu en cs de hu hu hu en hu hu hu hu sk hu de hu en en hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2020. október 10.
Ugrás a navigációhoz Ugrás a kereséshez
A Nussbaum hadművelet egy német katonai akció volt a második világháborúban, amelynek célja egy meteorológiai állomás működtetése volt az északi-sarki területen.
A második világháborúban szembenálló feleknek létfontosságú volt, hogy pontos időjárási előrejelzésekhez jussanak. Az Északnyugat-Európa és Skandinávia időjárását meghatározó meteorológiai rendszerek általában nyugatról, északnyugatról érkeznek, ezért a legjobban a sarki területeken – Grönland, Jan Mayen-sziget, Izland, Spitzbergák – működő állomások tudják előrejelezni a változásokat. A németek számára elengedhetetlen volt, hogy megbízható meteorológiai jelentésekhez jussanak a térségből. Különös értéke lett ebből a szempontból a Spitzbergáknak.[1]
Mivel a szövetségesek fölénye miatt felszíni hajó nem közelíthette meg észrevétlenül a Spitzbergákat, a németek az U–377 fedélzetén vitték a meteorológiai állomás helyszínének kijelölt Signehammához a legénységet és a felszerelést két fuvarral, 1942. október és november elején. A Knospe hadművelet által hátrahagyott nyári tábort és raktárt jó állapotban találták meg. November 21-én utasítást kaptak, hogy kezdjék meg az előrejelzések sugárzását, ami némi zavart okozott, mert a tenger még nem fagyott be, így a szövetségesek könnyen megközelíthették volna az állomást, ha bemérik a rádiót. A jobb rádióvétel miatt a csapat a téli táborból átköltözött a nyáriba 1943. április 13-án. Május 6-án és 18-án egy repülőgép felszerelést, ellátmányt és postát dobott le.[1]
Június 20-án a legénység három tagja, köztük a műveletet vezető Dr. Franz Nusser elindult a téli táborba, hogy ellenőrizze a készleteket. Amikor Nusserék elérték Signehammát, egy fegyverest pillantottak meg a tábornál, mire visszahúzódtak, és elindultak a nyári tábor felé, hogy riadóztassák a többieket. Eközben a csapat egy másik, Köhler nevű tagját, aki madarakat filmezett a közeli tavaknál, fegyveresek vették körbe, majd amikor menekülni próbált, lelőtték. A támadók norvégok voltak, akik a vízről vették észre egy automata meteorológiai állomás antennáját. Nusser rádión evakuálást kért, majd kiürítették a nyári tábort, és az előre kijelölt találkozási ponthoz mentek. Június 22-én az U–320-as búvárhajó felvette őket. A tengeralattjáró megközelítette Signehammát, ahol elsüllyesztette a norvég hajót és szétlőtte a parton felállított sátrakat. A támadásban egy norvég meghalt. Nusserék Bjørnøyától délre átszálltak az U–625-ös fedélzetére, amely Narvikba vitte őket.[1]
Sablon:Német meteorológiai állomások a sarkvidéken (1941-1945)
Német meteorológiai állomások a sarkvidéken (1941–1945)
Bansö hadművelet  •  Bassgeiger hadművelet  •  Edelweiss hadművelet  •  Edelweiss II hadművelet  •  Haudegen hadművelet  •  Helhus hadművelet  •  Holzauge hadművelet  •  Knospe hadművelet  •  Kreuzritter hadművelet  •  Kurt meteorológiai állomás  •  Landvik hadművelet  •  Nussbaum hadművelet  •  Schatzgräber hadművelet  •  Svartisen hadművelet  •  Taaget hadművelet  •  Zugvogel hadművelet
↑ a b c Dege
↑ Dege:  Wilhelm Dege. Introduction, War North of 80: The Last German Arctic Weather Station of World War II. google.books. Hozzáférés ideje: 2018. május 23.
A második világháború portálja • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Nussbaum_hadművelet&oldid=23124687”
Meteorológiai állomások a második világháborúban
Hivatkozás erre a változatra
Hogyan hivatkozz erre a lapra?
A lap utolsó módosítása: 2020. október 10., 22:40
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.